Správa o činnosti Dobrovoľného hasičského zboru obce Vikartovce za rok 2022

Vážený pán starosta, poslankyňa ,poslanci, hostia!

Dovoľte mi , aby som Vás informoval o činnosti, zásahoch, kultúrnych , športových a iných činnostiach DHZO Vikartovce za uplynulý rok 2022.

Vážení prítomný. Zo zákona 314/2002 a jeho novelizáciami vyplýva , mať v obci hasičský zbor. V našej obci sa tejto úlohy zhostil Dobrovoľný hasičský zbor , ako záujmové združenie , a v spolupráci s vami bol ustanovený Dobrovoľný hasičský zbor obce Vikartovce ,ktorý je oprávnený hasičskej činnosti v obci. K dnešnému dňu má DHZO vyškolených a schopných zásahu 28 členov. Jednotka má veliteľa , troch veliteľov družstva ,oprávnených vodičov –strojníkov, hasičov pre odbornú prácu (protipovodňový vozík) , preventivára a členov zásahových družstiev. Jednotka DHZO je vybavená hlavne členmi a technickým materiálom pre prácu v celoplošnom rozmiestnení v skupiny B. Na tento rok sme požiadali o zaradenie do skupiny B, kde nám bolo aj vyhovené. Naše DHZO je členom Asociácie Dobrovoľných hasičských zborov obcí z dôvodu lepšej komunikácie s vedením Prezídia HAZZ a ministerstva vnútra. V pláne je zmena zákona 314/2002 ,na ktorej pracuje vedenie a priatelia prezidenta HAZZ SR a čas ukáže aké prekvapenia nám táto zmena prinesie.

Vážení prítomní! Pre prácu hasičov je potrebná technika a priestory. DHZ Vikartovce má svoje priestory v Hasičskej zbrojnici , kde sú umiestnená technika a administratívne priestory. V súčasnosti sú garáže plne obsadené hasičskou technikou Tatra 148 CAS32 ,PV3S CAS16, protipovodňový vozík, vozidlo Iveco Dailly a k tomu ešte štvorkolka a tiež náš Mercedes Sprinter, ktorý už nevošiel do garáží. V mesiaci december sme získali ďalšie vozidlo PV3S skriňa a príves na vodu , ktoré sú z centrálneho hasičského skladu zo Žiliny. Slúžiť má pre potreby štábu hasenia a na rôzne iné akcie v obci. Na koniec po požiadavke našej obce nám bola predaná aj TATRA 815 8x8 valník , ktorá má slúžiť potrebám hasičov a obci. Preto pre nás neuložené vozidlá chceme hľadať priestory pre ich uskladnenie. Motorové striekačky sa nachádzajú tiež garážach a k tomu všetka armatúra k požiarnemu zásahu . Funkčná je aj šatňa zásahovej jednotky a WC so sprchou a zvolávacím systémom Fireport ,ktorý uľahčuje vyhlasovanie zásahu.

Vážení prítomní! Rok 2021 bol rokom pandémie, kde sme robili hlavne pre našich ľudí , ale rok 2022 bol rokom vypuknutia vojny medzi Ruskom a Ukrajinou , kde sa aj náš zbor zapojil do humanitárnej pomoci pre utekajúcich Ukrajincov. V našej obci bola vyhlásená zbierka potrebných vecí, ktorú sme osobne odviezli aj od iných zborov až na colnicu do Vyšného Nemeckého. Naše poďakovanie patrí naším členom, ktorý túto pomoc zorganizovali a dopravili na miesto určenia. (Gabko Bukovina, Milan Šebest),ale aj iným členom, ktorý túto humanitárnu akciu pripravili .

Vážení prítomní! Našou prvoradou úlohou je zásahová činnosť. Uplynulý rok bol relatívne normálny. Pre jednotku DHZO Vikartovce to nebol náročný rok . Zásahy sme vykonali 3x popadané stromy, 1x požiar , 2x zdravotná asistencia s AEG, vyhľadávanie stratenej osoby , ktorá ani nebola stratená ,sama sa našla a k tomu môžeme pripočítať aj nejaké iné technické zásahy ako doprava vody pre Agrárnu spoločnosť, čistenie studní ,ciest protipožiarna asistencia pri akciách v obci a iné rôzne činnosti. Škody na majetku nevznikli ani obci ani osobám v obci bývajúcim. Bohu žiaľ osobám, ku ktorým sme boli vyslaný operačným s Prešova sa oživiť už nepodarilo. A aby technika správne fungovala je potrebné sa o ňu starať. V našom prípade sú to ľudia ,ktorý pomáhajú predsedovi Ján Kičák, Gabko Bukovina, Libor Kester a iný , ktorý menej často ale predsa sú ochotný zdarma pomôcť .Veľmi pekne im za tú ich prácu ďakujem.

Druhou úlohou hasičov je preventívna činnosť. V uplynulom roku sme preventívne prehliadky nevykonávali. Verím ,že skončení pandemických rokov ,ktoré boli minulé sa nám podarí urobiť prevenciu v celej obci a chatovej osade Vikartovský mlyn. V rámci prevencie sa vykonávajú aj protipožiarne hliadky na miestach kade chodia ľudia .To sa vykonáva v spolupráci s Urbárskym spoločenstvom v horúcich letných mesiacoch a pokiaľ je ešte sucho ,v jarných mesiacoch. Snažíme sa aj inak preventívne pôsobiť na ľudí a to rozhlasovými reláciami a prácou s deťmi.

Vážení prítomní! Každý hasič ,ktorý je , alebo chce byť zaradený do zásahovej jednotky si musí zvyšovať svoju zručnosť a vzdelanie . Na to nám slúžia školenia , previerky, cvičenia a súťaže. Ani túto potrebu pre zásahového hasiča sa nepodarilo splniť. Svetlou výnimkou je úspešné ukončenie už XXXII behu tohto dvojročného štúdia na odbornej škole v DPO v Martine Gabrielom Bukovinom, k čomu mu gratulujeme.

Za prípravu k zásahom môžeme považovať aj športovú prípravu a účasť na súťažiach. Smutné . Naše DHZ nebolo schopné vytvoriť žiaden súťažný kolektív medzi dorastencami ,ženami ani mužmi. Postaviť družstvo sme nedokázali ani na našej súťaži. Viem ,že nám chýbajú mladý ľudia ,preto skúsime nájsť mladých ,ochotných súťažiť. Hasičský šport je pekný, môže sa v ňom ukázať každý či jednotlivec (železný hasič ,beh cez prekážky) ,alebo partia ôsmich celkom šikovných ľudí. Príklad mame aj doma, keď naše dorastenky získali v Skalici roku 2013 titul majsterky Slovenska. Jednotlivci ,ktorý reprezentujú naše DHZ sú Marek Šebest, ktorý behá stovky s prekážkami a veže ale chodí behávať za iné DHZ –ky ako člen družstva pri požiarnom útoku. Zároveň tento profesionálny hasič trénuje aj reprezentáciu Slovenska s ktorou bol v minulom roku na Majstrovstvách Európy. Jednotlivcom sa venuje aj predseda zboru, ktorý nás zastupuje v súťaži o Železného hasiča, ktorú by sme radi urobili aj v našej obci v rámci okresu.

Súťaž o Pohár starostu obce sme zorganizovali 4.9.2022 ,a zúčastnilo sa ho 22 družstiev v piatich kategóriách . Víťazmi boli muži Hranovnica, ženy Hranovnica , dorastenci Šuňava, ženy nad 35 rokov Batizovce muži nad 35 rokov Hranovnica. Naši nikde a na príklade Hranovnice a Batizoviec vidno , že napriek tomu, že si vybudovali areály vytvárajú aj výsledky a vieme, že ľudia na naše súťaže chodia iba im nemáme čo ukázať. Trochu iná situácia je u žiakov. Posledných viac ako 30 rokov sa vždy našli deti, ktoré sme zasvätili do hasičského športu. Nebolo tomu ináč aj minulý rok. Detská súťaž sa konala pod patronátom riaditeľky základnej školy RnDr Darinky Koščákovej 26.6.2022 v rámci MDD a zúčastnilo sa ho 22 kolektívov mladých hasičov. Víťazmi sa stali chlapci zo Šuňavy II ,naši chlapci 8 miesto a u dievčat súťažiace Gánoviec II , naše dievčatá ôsme miesto. Pri tejto súťaži sa nám predviedla aj prípravka ,deti 3 až 6 rokov, ktoré bravúrne ukázali krásu hasičského športu hlavne pre deti. Tím to deťom záležalo hlavne na tom akí sú šikovný a každý súťažiaci bol aj odmenený. Ďalšou súťažou bola celoslovenská súťaž detí vo výtvarnom prejave , kde z našej školy boli ocenený dvaja chlapci Jakubco druhé miesto v okrese a Adam Dzurňák tretí v okrese a tretí na Slovensku vo svojej kategórii .Veľké ďakujeme týmto chlapcom ,ale aj všetkým ktorý sa tejto súťaže zúčastnili.

Vážení prítomní! Pre hasičov nie sú cudzie ani kultúrne akcie .Snažíme sa ,aby sa zachovali niektoré akcie, , ktoré zabezpečujeme mi. Príchodom nového kňaza do našej obce , sa zmenili aj požiadavky na organizovanie toho čo sme boli zvyknutí . Vypadla nám pekná akcia Krížová cesta po obci a procesia cez obec na Bielu sobotu, ale ako taká pre nás to vzkriesenie zostalo aktuálne. S iných akcií môžeme spomenúť aj reprezentáciu našej V3S cisterny na oslavách iných zborov ,ktoré nás o to požiadali. V minulom roku sme sa nezúčastnili na akcii Deň Slovenských hôr, ktoré organizuje obec Letanovce na Kláštorisku v Slovenskom Raji. Na škodu veci je aj to , že sme sa nezúčastnili osláv stého výročia založenia Slovenskej hasičskej jednoty v Trenčíne. Osláv vzniku dobrovoľných hasičov sme sa zúčastnili aj na Liptovskej Tepličke a Šuňave. Tieto zbory našli záznamy o ich skoršom vzniku ešte za Rakúsko Uhorska. Mohlo to byť tak aj u nás, preto by nás potešilo ak by sa našiel aj o našich hasičoch starší dokument , lebo podmienky na fungovanie takých hasičov v našej obci bol. Najväčšou kultúrnou akciou bolo vysvätenie hasičskej techniky 22.5. 2022 kde nám túto techniku pri slávnostnom nástupe posvätil náš pán farár Peter Pitoniak. Okrem pána farára sa nám prihovoril aj pán starosta Vladimír Šavel a veliteľ Jozef Ludvig. Po tomto bol v Požiarnej zbrojnici deň otvorených dverí , kde si ľudia pozreli techniku, ktorú mame v obci a boli odovzdané nejaké ocenenia. Medzi nezabudnuteľné udalosti v minulom roku bolo aj odovzdanie ocenení naším členom , a to pánovi Šimonovi Baranovi sa konečne podarilo odovzdať pri príležitosti volieb do ÚzO DPO Poprad ocenenie „Zaslúžili člen „ ktoré sa konalo v Spišskom Bystrom a pánovi Ludvigovi , ktorému bola odovzdaná zlatá medaila Vojtecha Nemáka v sídle DPO SR v Bratislave.

Vážení prítomní! Každá organizácia ak chce žiť, musí mať svoj zdroj financií. Naše DHZ ich má hlavne z členský známok. Ďalším zdrojom financií sú získané peniaze z našich súťaží ,či to bola detská v júni alebo dospelých v septembri. Tie sa využívajú na prevádzku DHZ. Ďalším zdrojom je rozpočet obce, ktorá financuje hlavne prevádzku jednotky DHZO , ale aj chod našej organizácie. V tomto roku sme zaradený do kategórie „B“ čo s toho vyplýva financie od štátu vo výške 3000€ pre jednotku DHZO . Nakoniec aj keď nie priamo financiami , ale konkrétnym materiálom nám pomáha aj Urbárske pozemkové spoločenstvo. Po voľbách ktoré boli do VUC sa opäť pokúsime získať pre nás aj financie s tejto strany.

Vážení prítomní! Nový výbor hasičov má za sebou prví rok v riadení zboru. Snažili sme sa reprezentovať obec a DHZ doma ,aj na vonok. Sami môžete posúdiť ako sa nám to podarilo. V tomto roku nás čakajú prípravy na sté výročie založenia hasičského zboru vo Vikartovciach, súťaže detí, dospelých aj jednotlivcoch brigády vo zbrojnici ale aj na našom areály , kultúrne akcie a iné akcie. Sme najstaršia organizácia v obci , preto nedovolíme aby v našej obci prestala fungovať.

Vážení prítomní! Dovoľte mi poďakovať všetkým, ktorým záleží na tom aby aj naďalej bola a dobre fungovala v našej obci požiarna ochrana , ktorej súčasťou je náš hasičský zbor . Želám výboru DHZ aby aj on dosahoval veľmi dobré výsledky a verím , že tak ako v minulosti, tak aj teraz náš zbor dokáže , že je potrebný, nielen pri zásahoch ale aj v kultúre a športe.

Na záver sa vám chce poďakovať za spoluprácu , ktorú sme spolu zdieľali. Verím , že aj naďalej bude naša spolupráca hasičmi a vedením obce dobrá a na prospech našej obce.

Ďakujem za pozornosť.

Veliteľ DHZO Vikartovce Jozef Ludvig